**LĒMUMS**

Liepājā

|  |  |
| --- | --- |
| 2022.gada 22.decembrī |  Nr.448/16(prot. Nr.16, 24.§) |

Par zemesgabala Airītes ielā 10

apgrūtinājumu

Lai racionāli rīkotos ar pašvaldības mantu, kas nav nepieciešama pašvaldības funkciju veikšanai, pamatojoties uz likuma “Par pašvaldībām” 21.panta pirmo daļu un Civillikuma 1864.pantu, ievērojot Liepājas valstspilsētas pašvaldības domes 2022.gada 13.oktobra lēmumu Nr.370/14 “Par nekustamo īpašumu, neapbūvētu zemesgabalu, atsavināšanu” un SIA “LIEPĀJAS ENERĢIJA” 2022.gada 1.decembra vēstuli Nr.01.12/467 “Par zemesgabala Airītes ielā 10, Liepājā apgrūtinājumu”, kurā norādīts, ka apgrūtinājums dabā vairs nepastāv, un izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 15.decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Piekrist, ka tiek izbeigts apgrūtinājums SIA “LIEPĀJAS ENERĢIJA”, kas noteikts 2009.gada 9.aprīlī starp Liepājas pilsētas pašvaldību un sabiedrību ar ierobežotu atbildību “Liepājas enerģija” noslēgtajā Līgumā Nr.177/01-14 par apgrūtinājuma noteikšanu par virszemes siltumtrases izbūvi un aizsargjoslu Liepājas pilsētas nekustamajā īpašumā Airītes ielā 10, Liepājā, kadastra Nr.1700 042 0607.

2. Uzdot Liepājas pilsētas pašvaldības iestādei “Nekustamā īpašuma pārvalde” divu nedēļu laikā no lēmuma pieņemšanas sagatavot Atcēlēju līgumu par lēmuma 1.punktā minētā apgrūtinājuma līguma atcelšanu.

3. Pilnvarot Liepājas pilsētas pašvaldības iestādes “Nekustamā īpašuma pārvalde” vadītāju parakstīt lēmuma 2.punktā minēto Atcēlēja līgumu, veikt nepieciešamās darbības saistībā ar lēmuma 1.punktā minētā apgrūtinājuma līguma dzēšanu zemesgrāmatu nodalījumos, kuros tas reģistrēts atzīmes veidā.

4. Liepājas valstspilsētas pašvaldības izpilddirektora vietniekam (būvniecības jautājumos) kontrolēt lēmuma izpildi.

5. Atzīt par spēku zaudējušu Liepājas pilsētas domes 2008.gada 23.oktobra lēmuma Nr.503 “Par apgrūtinājumu noteikšanu” 1.68.apakšpunktu.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Nekustamā īpašuma pārvaldei, Liepājas pilsētas būvvaldei, SIA “LIEPĀJAS ENERĢIJA”  |